ПРОТОКОЛ № 34
от заседание на Комисия по дисциплинарните производства
към Висшия съдебен съвет,
проведено на 24 септември 2013 г.

Днес, 24 септември 2013 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
								ЯСЕН ТОДОРОВ
								ГАЛЯ ГЕОРГИЕВА.

Отсъстват: СВЕТЛА ПЕТКОВА, МИХАИЛ КОЖАРЕВ и МИЛКА ИТОВА.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:
1. Предложение от Димитрия Ганчева – окръжен прокурор на Окръжна прокуратура гр. Пазарджик, за образуване на дисциплинарно производство и налагане на дисциплинарно наказание на Вихър Стоичков Недялков – завеждащ Окръжен следствен отдел в Окръжна прокуратура гр. Пазарджик.

2. Предложение от Инспектората към ВСС, за образуване на дисциплинарно производство и налагане на дисциплинарно наказание на Димитър Димитров – съдия в Районен съд гр. Поморие.

3. Предложение от Инспектората към ВСС, за образуване на дисциплинарно производство и налагане на дисциплинарно наказание на Ивайло Бъчваров – съдия в Районен съд гр. Поморие.

4. Преписка от Даниела Харитонова – районен прокурор на Районна прокуратура гр. Горна Оряховица, с молба за указания във връзка с образувано и неприключило дисциплинарно производство срещу Свилен Цветков – прокурор в Апелативна прокуратура гр. Велико Търново.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
- Извлечение от протокол № 31/18.09.2013 г. на комисия „Международна дейност” на ВСС относно писмо от Националната съдебна администрация на Литва относно предоставяне на отговори на въпроси, отнасящи се до съдебната етика и въпроси, отнасящи се до поощряване на съдиите.
- Извлечение от протокол № 31/18.09.2013 г. на комисия „Международна дейност” на ВСС относно писмо от Надя Парпулова – директор на дирекция „Механизъм за сътрудничество и оценка и международни програми” на Министерство на правосъдието, за предоставяне на информация за изпълнение на препоръките на Европейската комисия, залегнали в доклада на Комисията до Европейския парламент и Съвета от 18.07.2012 г.
- Обсъждане на разпоредбата на чл. 313, ал. 3 от ЗСВ.

По дневния ред
1. ОТНОСНО: Предложение от Димитрия Ганчева – окръжен прокурор на Окръжна прокуратура гр. Пазарджик, за образуване на дисциплинарно производство и налагане на дисциплинарно наказание на Вихър Стоичков Недялков – завеждащ Окръжен следствен отдел в Окръжна прокуратура гр. Пазарджик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Димитрия Ганчева – окръжен прокурор на Окръжна прокуратура гр. Пазарджик, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Вихър Стоичков Недялков – завеждащ Окръжен следствен отдел в Окръжна прокуратура гр. Пазарджик.

2.ОТНОСНО: Предложение от Инспектората към ВСС, за образуване на дисциплинарно производство и налагане на дисциплинарно наказание на Димитър Димитров – съдия в Районен съд гр. Поморие.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Димитър Димитров – съдия в Районен съд гр. Поморие.

3.ОТНОСНО: Предложение от Инспектората към ВСС, за образуване на дисциплинарно производство и налагане на дисциплинарно наказание на Ивайло Бъчваров – съдия в Районен съд гр. Поморие.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Ивайло Бъчваров – съдия в Районен съд гр. Поморие.

4. ОТНОСНО: Преписка от Даниела Харитонова – районен прокурор на Районна прокуратура гр. Горна Оряховица, с молба за указания във връзка с образувано и неприключило дисциплинарно производство срещу Свилен Цветков – прокурор в Апелативна прокуратура гр. Велико Търново.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
4.1. Съгласно разпоредбата на чл. 314 от ЗСВ, в случаите когато административен ръководител наложи дисциплинарно наказание по чл. 308, ал. 1, т. 1 и 2, уведомява Висшия съдебен съвет, който следва да се произнесе по законосъобразността на издадената заповед. В случаите, в които в хода на производството се установи, че е налице основание за налагане на по-тежко наказание, административният ръководител спира дисциплинарното производство и прави предложение за налагане на наказанието до Висшия съдебен съвет. 
	В конкретния случай Висшият съдебен съвет не е сезиран по предвидения в закона ред и не разполага с правомощие да дава указания по висящо дисциплинарно производство. 
4.2. Уведомява Даниела Харитонова – районен прокурор на Районна прокуратура гр. Горна Оряховица, за решението на Комисията и връща преписката. 

5. ОТНОСНО: Извлечение от протокол № 31/18.09.2013 г. на комисия „Международна дейност” на ВСС относно писмо от Националната съдебна администрация на Литва относно предоставяне на отговори на въпроси, отнасящи се до съдебната етика и въпроси, отнасящи се до поощряване на съдиите.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Одобрява проекта на отговори на въпросите от Националната съдебна администрация на Литва, които са от компетентността на Комисия по дисциплинарните производства.
5.2. Изпраща отговорите на въпросите от Националната съдебна администрация на Литва на комисия „Международна дейност".

6. ОТНОСНО: Извлечение от протокол № 31/18.09.2013 г. на комисия „Международна дейност” на ВСС относно писмо от Надя Парпулова – директор на дирекция „Механизъм за сътрудничество и оценка и международни програми” на Министерство на правосъдието за предоставяне на информация за изпълнение на препоръките на Европейската комисия, залегнали в доклада на Комисията до Европейския парламент и Съвета от 18.07.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Одобрява проекта на информация  по дисциплинарни производства на ВСС във връзка с изготвянето на Годишен доклад за изпълнението на показателите за напредъка по Механизма за сътрудничество и оценка за периода от юли 2012 г. до настоящия момент;	
6.2. Изпраща информацията на комисия „Международна дейност” на ВСС за обобщаване. 

7. ОТНОСНО: Обсъждане на разпоредбата на чл. 313, ал. 3 от ЗСВ.

МОТИВИ: Съгласно разпоредбата на чл. 313, ал. 3 от ЗСВ, обстоятелства и факти, свързани с дисциплинарните производства не могат да се разгласяват до влизане в сила на заповедта или на решението в сила. Тази забрана има за цел да предотврати разгласяването на данни за личния и професионален живот на магистратите, които биха могли да се използват и разпространяват от трети, недобросъвестни лица. С публичното оповестяване на имената на вносителя на предложението за налагане на дисциплинарно наказание, привлеченото към дисциплинарна отговорност лице и членовете на дисциплинарния състав не се нарушава забраната по чл. 313, ал. 3 от ЗСВ, тъй като същите не представляват факти и обстоятелства, свързани с дисциплинарните производства по същество.	Към настоящия момент не се обявяват публично и решенията на ВСС, с които се приемат за сведение заповедите на административните ръководители, издадени на основание чл. 327 от ЗСВ. Обръщането на внимание не е дисциплинарно наказание по смисъла на чл. 308, ал. 1 от ЗСВ, поради което не е налице законова пречка решенията на ВСС, с които се приемат за сведение актовете по чл. 327 от ЗСВ, да се обявяват публично. Същото се отнася и за решенията на ВСС, касаещи влезли в сила съдебни актове при оспорване на заповеди за обръщане на внимание по чл. 327 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	7.1. Допълва решение на комисията по т. 13 от протокол № 33/17.09.2013 г., като същата следва да се чете : Не е налице законова пречка след образуване на дисциплинарно производство да бъдат обявени имената на вносителя на предложението за налагане на дисциплинарно наказание, привлеченото към дисциплинарна отговорност лице и членовете на дисциплинарния състав, тъй като същите не представляват факти и обстоятелства по смисъла на чл. 313, ал.3 от ЗСВ.
	7.2. Не е налице законова пречка решенията на ВСС, с които се приемат за сведение актовете по чл. 327 от ЗСВ, да се обявяват публично, както и тези, касаещи влезли в сила съдебни актове при оспорване на заповеди за обръщане на внимание по чл. 327 от ЗСВ.
	7.3. Предлага на ВСС, на свое редовно заседание на 26.09.2013 г., да вземе следното решение:
	1. При образуване на дисциплинарно производство да бъдат обявявани имената на вносителя на предложението за налагане на дисциплинарно наказание, привлеченото към дисциплинарна отговорност лице и членовете на дисциплинарния състав.
	2. Решенията на ВСС, с които се приемат за сведение заповедите по чл. 327 от ЗСВ, както и решенията, с които се приемат за сведение влезлите в сила съдебни актове по оспорването им, се обявяват.
	7.4. Данните, които се въвеждат в регистъра на Комисията по дисциплинарните производства,  да бъдат съобразени с решението на ВСС.

25.09.2013 г.			                   ПРЕДСЕДАТЕЛ: /П/
                                                                                                     ВАСИЛ ПЕТРОВ